Silkeborg, i september

Kære medlemmer i Silkeborg Lærerforenings pensionistfraktion.

Forretningsudvalget har atter lagt et spændende program, der endda strækker sig ind i 2020.

Sæt x i kalenderen og tilmeld jer til følgende arrangementer:

**Tirsdag den 8. oktober årets sommerudflugt, der er vekslet til en efterårsløvfaldstur med litterære og maritime islæt.**

Vi skal besøge det nye Johannes V og Thit Jensen museum i Farsø. Guidede ture i det museum, der forener de to søskende, der i levende live ikke havde store varme følelser for hinanden.

Frokosten følger menuen fra Johs. V s digt ”Ved Frokosten”:

… Giv mig en Bajer! ……..

Nu har jeg det godt. Der står fire blomstrede Stykker Smørrebrød for mig. Først spiser jeg et med Æg og Sild. O Anelsen om Svovlbrinte og om Jodlugt fra Havets Tangskove. Derpaa …. Ungt og skært stykke med steg, rullepølse og ost

En snaps hører med – sodavand kan også fås

Efterfølgende kører vi til Løgstør for at besøge Limfjordsmuseet med guidet tur og en kop kaffe.

Afgang fra parkeringspladsen ved Hallerne på Ansvej kl. 9.00.

Vi er hjemme igen ca. 17.30

Der er plads til 45 deltagere. Pris for bus, entreer, guidede ture, frokost med øl/vand og en snaps 200 kr.

Tilmelding til kimoverbye@icloud.com senest 1. oktober

**Onsdag den 11. december julefrokost og generalforsamling i Koopmanns Gård.** Udførligt program følger senere, men det bliver godt – igen fra 12.30 til senest 17.30

Man kan godt tilmelde sig allerede nu på kimoverbye@icloud.com

Der er et begrænset antal deltagere.

**Torsdag den 23. januar – foredrag af fængselspræst Jesper Dupont Birkler.**

**Sted Medborgerhuset, Silkeborg**

**Kl. 13.30 – 15.30**

Gratis adgang, men kaffe/te og en oste-eller rullepølsemad koster 50 kr.

Jesper Birkler har været fængselspræst i Enner Mark Fængsel siden 2011.

Hvordan former livet sig for fangerne i Nordeuropas mest sikrede fængsel? Et fængsel, som har fanger med straffe fra få år til livstid.

Tilmelding senest 16. januar til kimoverbye@icloud.com

Der er begrænset deltagerantal